Kabupatén Sléman

Kabupatén Sléman, nyaéta salah sahiji kabupatén di Propinsi Daérah Istiméwa Yogyakarta, Indonésia. Ibukotana nyaéta Sléman. Kabupatén ieu wawatesan jeung Propinsi Jawa Tengah di beulah kalér jeung wétan, Kabupatén Gunung Kidul, Kabupatén Bantul, jeung Kota Yogyakarta di beulah kidul, sarta Kabupatén Kulon Progo di beulah kuloneunnana. Sléman kasohor minangka daérah asalna salak pondoh.

 Géografi 

Beulah kalér kabupatén ieu mangrupa pagunungan, kalayan ponclotna Gunung Merapi dina wawatesan jeung Jawa Tengah, salah sahiji gunung berapi aktif nu pangbahyana di Pulo Jawa. Walungan-walungan gedé nu ngaliwatan kabupatén ieu nyaéta Kali Progo (ngawatesan kabupatén Sléman jeung Kabupatén Kulon Progo), Kali Codé, jeung Kali Tapus.

 Pamaréntahan 

Kabupatén Sléman kabagi jadi 17 kacamatan, nu dibagi deui jadi 86 désa jeung kalurahan. Pusat pamaréntahan aya di Kacamatan Sleman, nu aya dina jalur utama antara Yogyakarta - Semarang.

 Pangatikan 

Sababaraha paguron luhur nu aya di Yogyakarta sabenarna sacara administratif aya di wilayah kabupatén ieu, di antarana:

 Universitas Gadjah Mada
 Universitas Negeri Yogyakarta
 Universitas Islam Negeri (IAIN Sunan Kalijaga) Yogyakarta
 Universitas Islam Indonesia
 Universitas Sanata Dharma Yogyakarta
 Universitas Pembangunan Nasional "Veteran" Yogyakarta,
 Universitas Atmajaya Yogyakarta
 STIE YKPN Yogyakarta

Sléman
Kabupatén Sléman